stanford-oval/wikipedia huggingface dataset:
Samuel Kňažko
Ura > Seuraura

Kňažko on MHK Dubnican kasvatti. Hän siirtyi juniorina sittemmin HK Dukla Trenčíniin. Kaudella 2016–2017 Kňažko voitti seuran B-nuorten sisäisen tehotilaston lukemalla +41, mikä oli myös koko Slovakian B-nuorten sarjan puolustajista paras. Hän voitti kauden päätteeksi sarjan mestaruuden. Kauden 2017–2018 päätteeksi Kňažko voitti sekä Slovakian A- että B-nuorten mestaruuden.
Kaudeksi 2018–2019 Kňažko siirtyi vain 16-vuotiaana Suomeen ja Turun Palloseuran organisaatioon. Hän pelasi kautensa suurimmaksi osaksi seuran A-nuorissa, mutta Kňažko vahvisti myös TPS:n B-nuoria. Vancouver Giants varasi hänet 59. pelaajana CHL:n varaustilaisuudessa 2019. Kňažko jatkoi kaudella 2019–2020 kuitenkin TPS:n A-nuorissa. Hänellä oli myös tehtynä juniorisopimus seuran SM-liigajoukkueen kanssa.
Columbus Blue Jackets varasi Kňažkon kolmannella kierroksella 78. pelaajana NHL:n varaustilaisuudessa 2020. Samana kesänä hänet varattiin uudelleen CHL:n varaustilaisuudessa WHL-joukkue Seattle Thunderbirdsin toimesta numerolla 21. Osittain myös koronaviruspandemian myötä lykkääntyneen WHL-kauden aloituksen vuoksi Kňažko jakoi TPS:n organisaatiossa myös kaudella 2020–2021, jonka hän vietti kokonaan seuran U20-joukkueessa.
Kesäkuussa 2021 Kňažko teki Columbus Blue Jacketsin kanssa kolmivuotisen NHL-tulokassopimuksen. Hän aloitti kauden 2021–2022 kuitenkin vielä lainalla TPS:n organisaatiossa. Kňažko pelasi alkukauden pääasiassa seuran U20-joukkueessa. Hän debytoi myös TPS:n SM-liigajoukkueessa, jossa Kňažko pelasi yhden runkosarja- ja kaksi Mestarien liigan ottelua. Hän teki miesten pääsarjadebyyttinsä CHL:n viidennellä kierroksella 5. lokakuuta 2021 ruotsalaista Växjö Lakers HC:tä vastaan. Kňažko merkittiin TPS:n nelospuolustajapariin Aleksi Anttalaisen viereen. Hän sai ottelussa jääaikaa 12.32 minuuttia. Ensimmäisen ja kauden ainoaksi jääneen SM-liigaottelunsa Kňažko pelasi 15. lokakuuta 2021 Kalevan Palloa vastaan. Hänet merkittiin TPS:n seitsemänneksi puolustajaksi. Kňažko sai ottelussa jääaikaa 14.27 minuuttia. Marraskuussa hänen lainasopimuksensa TPS:n kanssa purettiin ja seura tiedotti Kňažkon siirtyvän jatkamaan kauttaan WHL-junioriliigaan. Joulukuussa hänen vahvistettiin siirtyvän hänet varanneen Seattle Thunderbirdsin vahvuuteen. Knazko teki NHL-debyyttinsä 14. huhtikuuta 2023 kotiottelussa Pittsburgh Penguinsia vastaan. Hänet merkittiin hyökkääjäksi Blue Jacketsin nelosketjuun Tyler Anglen ja Mikael Pyyhtiän viereen. Knazko sai ottelussa 9.35 minuuttia peliaikaa.
Ura > Maajoukkueura

Kňažko edusti Slovakiaa MM-kilpailuissa vuonna 2021. Hänet valittiin kisajoukkueeseen hieman yllättäen vain 18-vuotiaana ennen ensimmäistäkään miesten sarjaottelua. Kňažko teki A-maajoukkuedebyyttinsä ennen MM-kilpailuja Kaufland Challengessa 20. huhtikuuta 2021 Piešťanyssa Latviaa vastaan. Hänet merkittiin Slovakian kolmospuolustajapariin Martin Chovanin viereen. Kňažko pelasi myös Pekingin olympiakisojen 2022 karsinnoissa. Yhteensä hän on pelannut 22 A-maaottelua tehden yhden syöttöpisteen.
Kňažko pelasi myös alle 20-vuotiaiden MM-kilpailuissa vuosina 2020, 2021 ja 2022, joista kahdessa jälkimmäisessä turnauksessa hän toimi Slovakian kapteenina. Vuoden 2022 turnaus kuitenkin keskeytettiin useassa joukkueessa ilmenneiden koronavirustartojen vuoksi.
Kňažko pelasi myös alle 18-vuotiaiden MM-kilpailuissa vuosina 2018 ja 2019. Ensimmäisessä turnauksessa hän jakoi Slovakian sisäisen tehotilaston voiton Maxim Čajkovičin kanssa lukemalla +7. Vuoden 2019 turnauksessa Kňažko toimi joukkueen varakapteenina. Valmennus valitsi hänet Slovakian turnauksen yhdeksi kolmesta parhaasta pelaajasta. Kňažko valittiin myös Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Kňažko pelasi myös alle 18-vuotiaiden Hlinka Gretzky Cupissa vuosina 2018 ja 2019. Yhteensä hän on pelannut 30 nuorten ja 37 poikien maaottelua.
Ruuhilampi (Kivijärvi)

| Ruuhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°14′40″N, 24°47′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskupuro:  Ruuhipuro 
Järvinumero:  14.456.1.009
Mittaustietoja
Pinnankorkeus:  180,8 m  
Pituus:  570 m  
Leveys:  280 m  
Rantaviiva:  2,057 km  
Pinta-ala:  7,957 ha  
Tilavuus:  0,0001034 km³ 
Keskisyvyys:  1,3 m  
Suurin syvyys:  2,9 m  
Saaria:  2 
 fiRuuhilampi 
Ruuhilampi  on Keski-Suomessa Kivijärvellä  Risuperän lähellä sijaitseva lampi.
Maantietoa

Lampi on 570 metriä pitkä, 280 metriä leveä, ja sen pinta-ala on 8,0 hehtaaria. Lammella on kartan mukaan kaksi saarta. Lampi on luodattu ja siitä on julkaistu syvyyskartat. Lammen tilavuudeksi on saatu 103 400 kuutiometriä. Sen keskisyvyys on 1,3 metriä ja suurin syvyys on 2,9 metriä. Sen rantaviivan pituus on 2,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Koirajoen valuma-alueeseen (14.456) se kuuluu. Lammen vedenpinnan korkeus on 180,8 metriä mpy.
Rose Wilson

Rose Wilson on fiktiivinen hahmo, joka esiintyy DC Comicsin julkaisemissa amerikkalaisissa sarjakuvissa. Hahmo esiintyi ensimmäisen kerran tarinassa Deathstroke the Terminator #15 lokakuussa 1992 ja hänet loivat Marv Wolfman, Art Nichols ja Will Blyberg. Hahmo on toiminut Teinititaanien jäsenenä ja liittolaisena. Rose on myös viides Ravager ja ainoa sankarillinen versio hahmosta. Hän on toiminut myös ajoittaisena Nightwingin apulaisena ja liittolaisena.
Muussa mediassa > Animaatiossa

Rose Wilson esiintyi Ravagerina Teen Titans Go! -sarjassa, jossa häntä ääninäytteli Pamela Adlon. Tämä versio on samannimisten titaanien toistuva vihollinen ja Ravenin, Tähtitulen, Jinxin ja Terran ystävä.
Rose Wilson esiintyi Ravagerina cameo-roolissa vuoden 2015 DC Super Hero Girls sarjassa yhtenä supersankarikoulun oppilaista. Vuoden 2019 sarjassa Rose Wilson esiintyi jaksossa "#DinnerForFive", jossa häntä ääninäytteli Chelsea Kane. Tämä versio oli Barbara Gordonin ystävä, joka opiskeli Metropolisin lukiossa ja osoitti enemmän moraalia kuin muut hahmon inkarnaatiot. Kun hän huomasi, että hänen isänsä Deathstroke yritti tappaa Lepakkotytön, hän ilmaisi julkisesti pettymyksensä isäänsä kohtaan ja pakotti tämän tekemään sovinnon Barbaran kanssa.
Rose Wilson esiintyi animaatioelokuvassa Justice League: Crisis on Two Earths, jossa häntä ääninäytteli Freddi Rogers. Tämä versio oli punatukkainen ja vastusti äänekkäästi isänsä presidentti Wilsonin osoittamaa lepopolitiikkaa rikossyndikaattia kohtaan. Metsästäjä Marsista onnistui pelastamaan hänet Archerin salamurhayritykseltä hänen pitäessä puhetta rakastuen tähän ja toimien hänen henkivartijanaan. Myöhemmin rikossyndikaatin kukistumisen jälkeen Rose hyvästeli Metsästäjän Marsista ennen tämän paluuta omaan maailmaansa.
Rose Wilson esiintyi animaatioelokuvassa Deathstroke: Knights & Dragons: The Movie, jossa häntä ääninäytteli Faye Mata. Tämä versio oli H.I.V.E.:n johtaja, H.I.V.E. Queen, josta tuli johtohahmo Jackalin, edellisen johtajan näennäisen kuoleman jälkeen.
Muussa mediassa > Televisiossa

Rose Wilsoniin pohjautuva hahmo nimeltä Isabel Rochev esiintyi Arrow -televisiosarjan toisella kaudella, jossa häntä esitti Summer Glau. Slade Wilson koulutti hänet Ravageriksi etsiessään kostoa Oliver Queenille eli Vihreälle Nuolelle. Myöhemmin Nyssa al Ghul tappoi hänet hänen jäätyä vangiksi ja osoittauduttua yhteistyökyvyttömäksi kehuen ennen kuolemaansa Sladen tappaneen Oliverin äidin Moira Queenin.
Rose Wilson esiintyi Ravagerina Titans -sarjan toisella kaudella, jossa häntä esitti Chelsea Zhang.
Videopeleissä

Rose Wilson esiintyi Ravagerina ja pelattavana hahmona Lego DC Super-Villains -pelissä.
Rose Wilson esiintyi Ravagerina ja ei-pelattavana hahmona DC Legends -pelissä.
Rose Wilson esiintyi Ravagerina ja ei-pelattavana hahmona Lego Dimensions -pelissä, jossa häntä ääninäytteli Pamela Adlion.
Rose Wilson esiintyi Ravagerina ja ei-pelattavana hahmona DC Universe Online -pelissä.
Saint-Loup-en-Champagne

Saint-Loup-en-Champagne vuonna 1913
Saint-Loup-en-Champagne on kunta Ardennesin departementissa Champagne-Ardennen hallintoalueella Ranskassa. Kunnassa oli 223 asukasta vuoden 1999 väestönlaskennassa. Saint-Loup-en-Champagnein pinta-ala on 16 neliökilometriä.
Terraform

Terraform yhdysvaltalaisen HashiCorpin kehittämä infrastruktuuri-koodina (Infrastructure as Code, IaC) -ohjelmisto. Terraformia käytetään palvelinkeskuksen ylläpitoon.
Palvelinkeskuksen resurssit määritellään HashiCorp Configuration Languagen (HCL) tai  JSONin muodossa deklaratiivisesti. Pantaessa konfiguraatio toimeen Terraform suorittaa sarjan CRUD-toimenpiteitä (Create, read, update and delete) halutun kokoonpanon saavuttamiseksi.
Terraform tuntee myös suuren joukon ulkoisia resursseja Software as a Service ja Platform as a Service -muodoissa, joiden tietoja HashiCorp ylläpitää. Terraform tuntee ainakin seuraavat pilvipalvelujen tarjoajat: Amazon Web Services, Microsoft Azure, IBM Cloud, Cloudflare, Serverspace, Selectel, Google Cloud Platform, DigitalOcean, Oracle Cloud Infrastructure, Yandex.Cloud, VMware vSphere ja OpenStack.
HashiCorp muutti Terraformin lisenssiä vuonna 2023. Uusi Business Source License (BSL) ei ole teknisesti ottaen avoimen lähdekoodin lisenssi, vaan BSL rajoittaa koodin käyttöä tuotantokäytössä. BSL-lisenssin mukaan koodia voi käyttää tuotantokäytössä jos ei kilpaile HashiCorpin kanssa.
Käännös suomeksi
Sally Bauer

| Sally Bauer |
| --- | --- |
 Bauer vuonna 1938
Henkilötiedot
Koko nimi:  Saly Viola Bauer
Syntynyt: 29. heinäkuuta 1908 Halmstad, Ruotsi
Kuollut: 15. kesäkuuta 2001 (92 vuotta) Lund, Ruotsi
Kansalaisuus:  ruotsalainen
Uimari
Lajit:  vapaauinti
Seurat:  Helsingborgs Simsällskap Malmö Simsällskap
Sally Viola Bauer (29. heinäkuuta 1908 Halmstad – 15. kesäkuuta 2001 Lund) oli ruotsalainen uimari ja uimaopettaja. Hänestä tuli vuonna 1939 ensimmäinen Englannin kanaalin yli uinut pohjoismaalainen. Bauer ui myös Juutinrauman, Kattegatin ja Ahvenanmeren yli. Bauer teki 17 henkilökohtaista Ruotsin ennätystä ja saavutti kolme Ruotsin mestaruutta.
Aiheesta muualla

Kuvia tai muita tiedostoja aiheesta Sally Bauer Wikimedia Commonsissa
Terrakotta

Intialainen terrakottaveistos Hanuman-jumalasta.
Terrakotta (ital. terra cotta = poltettu savi) tarkoittaa lasittamattomia ja matalassa lämpötilassa poltettuja savesta tehtyjä huokoisia keramiikkaesineitä. Näiden esineiden väri vaihtelee kellertävästä punaisenruskeaan riippuen saven mineraaleista, polttouunin lämpötilasta ja polton pituudesta. Nykyisiä punasavesta tehtyjä taloustavaroita, kuten lasittamattomia kukkaruukkuja, sanotaan punasavituotteiksi ja termiä terrakotta käytetään taide-esineistä. Terrakotta-termiä voidaan joskus käyttää myös lasitetuista, mutta huokoiselle ja punertavalle perusaineelle tehdyistä esineistä.
Mesopotamiassa terrakotasta tehtiin pieniä veistoksia, joko valamalla tai muovailemalla, mutta erilaisten käyttöesineiden materiaalina sitä on käytetty jo paljon varhaisemmalla ajalla. Kaikki tunnetut antiikin kansat ovat valmistaneet terrakotasta monenlaisia käyttö- ja koriste-esineitä.
Keskiajalla terrakottaa käytettiin myös ornamenttitaiteen raaka-aineena sekä erilaisten veistosten valmistuksessa, ja se kelpasi hyvin arvokkaidenkin teosten materiaaliksi.
Aiheesta muualla

Kuvia tai muita tiedostoja aiheesta Terrakotta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tapio Kangasniemi

Tapio Kangasniemi
Tapio Kangasniemi (7. maaliskuuta 1979 Pietarsaari) on suomalainen lentopallovalmentaja ja entinen huippulentopalloilija. Kangasniemen peliura päättyi kauteen 2010–2011. Siitä vuotta myöhemmin hän aloitti tyttöjen lentopallomaajoukkueen päävalmentajana ja tammikuussa 2014 myös naisten lentopallomaajoukkueen päävalmentajana. Myöhemmin uusittu sopimus jatkuu kauteen 2020 saakka.
Kangasniemi valmensi naisten lentopallomaajoukkueen kesällä 2017 Euroopan liigassa hopealla ja sitä seuraavana kesänä Suomi selviytyi vuosikymmenien tauon jälkeen EM-karsinnoista lopputurnaukseen.
Kangasniemi toimii tällä hetkellä myös nuorten maajoukkuetoiminnasta vastaavan Lentopalloliiton Kuortaneen valmennuskeskuksen valmennuskeskusjohtaja.
Tapio Kangasniemi pelasi koko kotimaisen pääsarjauransa Tampereen Isku-Volleyn riveissä vuosina 1999–2007 sekä 2008–2009. Tänä aikana hän voitti kolmesti Suomen mestaruuden ja hänet valittiin neljästi lentopalloliigan tähdistökentälliseen.
Miesten lentopallomaajoukkueessa Kangasniemi pelasi 80 A-maaottelussa, joista ikimuistoisimmat osuivat vuoden 2007 EM-lopputurnaukseen. Suomi oli kisoissa historiallisesti neljäs.
Ura

Tapio Kangasniemi aloitti lentopallouransa 9-vuotiaana kotikaupunkinsa Kauhavan Wisan riveissä vuonna 1988. Kymmenen vuotta myöhemmin hän debytoi Ylihärmän Kisan riveissä ensimmäistä kertaa aikuisten tasolla lentopallon kolmossarjassa.
Vuotta myöhemmin Kangasniemi pelasi ensimmäisen pääsarjaottelunsa lentopalloliigassa Tampereen Isku-Volleyn riveissä. Isku-Volleyssa hänen pelipaikakseen vakiintui libero. Liberosääntö oli lanseerattu lentopallossa vuotta aiemmin. Kangasniemi voitti uransa ensimmäisen Suomen mestaruuden Iskussa kaudella 2001–2002. Seuraavilla kausilla mitalien värit olivat himmeämmät, kunnes Isku vei Suomen mestaruuden uudelleen kaudella 2006–2007.
Mestaruuskauden jälkeen Kangasniemi solmi uransa ensimmäisen ammattilaissopimuksen italialaisen Isernia Volleyn kanssa. Kangasniemi oli hylännyt Isernian ensimmäisen tarjouksen, mutta muutamaa viikkoa myöhemmin tehdyn uuden tarjouksen hän hyväksyi. Sopimuksen arvoa nosti se, että Kangasniemi pelasi liberon roolissa. Yleensä liberopaikan pelaajat tulevat kansainvälisissä huippuliigoissa kotimaisista nimistä, sillä ulkomaisten pelaajien määrällä on useimmissa sarjoissa asetettu yläraja.
Kangasniemi matkusti Italiaan suoraan syksyn 2007 EM-lopputurnauksen jälkeen. Suomi oli pelannut itsensä EM-kisoissa historiallisesti neljänneksi. Se on yhä maan arvokisahistorian korkein sijoitus. Kangasniemi pelasi Italian A2-liigassa erinomaisen kauden, ja hänet valittiin liigan tähtikentälliseen. Isernian taival päättyi ennen mitalipelejä.
Kansainvälinen lentopalloliitto FIVB kiristi ulkomaisten pelaajien kiintiötä kauden jälkeen, mikä osittain veti Kangasniemen takaisin Suomen kentille. Hän pelasi vielä kauden Isku-Volleyn riveissä ja päätti huippulentopallouransa SM-pronssiin. Peliuransa viimeiset kaudet Kangasniemi pelasi lentopallon 1-sarjassa Kuutoset Volleyn riveissä.
A-maajoukkue

Kangasniemi debytoi miesten lentopallomaajoukkueessa vuonna 2002 Tunisiaa vastaan. Vuonna 2005 puoliammattilaisena pelannut Kangasniemi suunnitteli kieltäytyvänsä maajoukkuepeleistä keskittyäkseen siviilityöhönsä. Miesten lentopallomaajoukkueen käskyttäjäksi palkattu italialainen Mauro Berruto sai kuitenkin hänet perääntymään suunnitelmasta.
Kangasniemi pelasi Berruton alaisuudessa lopulta peliuransa ikimuistoisimmat maaottelut lentopallon EM-lopputurnauksessa syksyllä 2007. Suomi oli kisoissa lähellä loppuottelua, mutta niukka välierätappio Espanjalle vesitti finaalipaikan. Pronssiottelussa Serbia voitti Suomen erin 3–1.
Kangasniemelle EM-kisat oli myös henkilökohtaisesti menestys. Hän kuului puolustus- (2.) ja vastaanottotilastossa (4.) kisojen parhaimpiin pelaajiin.
Viimeisen A-maaottelunsa Kangasniemi pelasi muutama kuukausi EM-lopputurnauksen jälkeen Pekingin olympiakisojen karsintaturnauksessa. Maajoukkueuran lopullinen lopettamispäätös selviytyi tosin siitä vasta vuotta myöhemmin, kun Kangasniemi ilmoitti talvella 2009 päättävänsä huippu-urheilu-uransa. Päätöksestä tiedotti maajoukkueen päävalmentaja Mauro Berruto tilaisuudessa, jossa tiedotettiin seuraavan kauden maajoukkueryhmä. Berruto kiitti Kangasniemeä vuolaasti hänen työstään suomalaisen lentopalloilun eteen ja myöhemmin samana päivänä hän julkisti avoimen kirjeen Kangasniemelle.
»
Berruton avoin kirje:
Haluan aloittaa lopusta? Moskovan päivät, syyskuussa 2007. Toimittajat kaikkialta Euroopasta seuraavat Suomen maajoukkuetta, EM-lopputurnauksen loistavaa yllättäjää ja monet heistä kyselevät: Kuka on tuo kaveri liberon paidassa? Muistan lehdistötilaisuuden sen jälkeen kun olimme selviytyneet välieriin. Sanoin: Tase Kangasniemi? Hän on meidän joukkueemme symboli.
Niin, lentopallo ja elämä voivat joskus olla niin samanlaisia. Lentopallossa ja elämässä, joskaan ei aina, voi tapahtua että asenne, hiljaisuus yhdistettynä kovaan työhön, voi muuttaa unelmat todeksi. En tiedä merkitsivätkö ne kaudet, jolloin käytit maajoukkuepaitaa, yhden unelmasi saavuttamista. Aivan varmasti sinun kaltaisiesi pelaajien valmentaminen ja näkeminen kentällä on jokaisen valmentajan unelma. Kiitos siitä, Tase.
Sinun tarinasi maajoukkueessa päättyy tuohon otteluun Moskovassa: Suomi ja Serbia taistelevat mitalista EM-kisoissa. Sinun loistava esimerkkisi on aina meidän mukanamme, päivittäin, jokaisessa harjoituksessa, jokaisessa ottelussa, jokaisessa unelmassa, jonka puolesta taistelemme.
Toivotan sinulle uusia unelmia, uusia saavutuksia, uusia ja vielä loistavampia mitaleita.Sillä, Tase, lentopallo ja elämä eivät aina ole samanlaisia, mutta kun niin käy, niin hetki on taianomainen. Kun niin käy, niin voit huomata, että jopa ilman mitaleja voit olla voittaja. Sinä olet yksi suurimmista voittajapelaajista, joita olen koskaan valmentanut. Kiitos siitä mitä opetit minulle. Sinun pelaamisesi minun joukkueessani oli minulle kunnia.Sinä olit Moskovassa ja olet yhä edelleen meidän joukkueemme symboli. Me tulemme kaipaamaan sinua. » 
( Mauro Berruto )
Ura valmentajana

Kangasniemi palasi lentopallomaajoukkueen mukaan muutama vuosi myöhemmin toimimalla maajoukkuekaudella 2011 joukkueen taustaryhmässä fysioterapeuttina. Vuotta myöhemmin hänet valittiin toukokuussa 2012 tyttöjen lentopallomaajoukkueen päävalmentajaksi ja valmentajaksi Lentopalloliiton Kuortaneen valmennuskeskukseen. Tammikuussa 2014 Kangasniemi nimitettiin naisten lentopallomaajoukkueen päävalmentajaksi 2+2-vuotisella sopimuksella. Myöhemmin sopimusta pidennettiin kestämään vuoteen 2020 saakka.
Kangasniemen alaisuudessa naisten lentopallomaajoukkue voitti lentopallon Euroopan liigassa hopeaa kesällä 2017 ja selvitti vuonna 2018 tiensä karsinnoista naisten EM-lopputurnaukseen ensimmäistä kertaa sitten 1989. Lisäksi maajoukkue pelasi Euroopan liigan tilalle perustetun Kultaisen liigan lopputurnauksessa kesällä 2018.
Lentopalloliiton valmennuskeskuksessa Kangasniemi valmennusvastuulla on tyttöjen maajoukkueryhmä. Kaudella 2015–2016 tyttömaajoukkue ylsi lentopallon 1-sarjassa välieräpeleihin saakka. Kangasniemi nimettiin toukokuussa 2016 valmennuskeskusjohtajaksi Kuortaneen Urheiluopistolla toimivaan lentopallon nuorten valmennuskeskukseen, missä hän toki jo aiemmin toimi tyttöjen maajoukkuevalmentajana.
Saavutukset > Henkilökohtaiset

Italian A2-liigan All-Stars libero 2008
SM-liigan All-Stars 2002, 2004, 2006 ja 2007
2. sija kenttäpuolustuksissa EM-kisoissa 2007
4. sija vastaanottotilastossa EM-kisoissa 2007
Saavutukset > Seurajoukkueessa

Suomen mestaruus 2002, 2006
SM-hopeaa 2003
SM-pronssia 2005, 2009
Suomen Cup 2001, 2002
Suomen Cup hopea 2008
Saavutukset > A-maajoukkue

Moskovan EM-kisoissa 4. tila 2007
Pekingin olympiakisojen Euroopan olympiakarsintojen välierät 2008
Joukkueet

Juniori- ja kasvattajaseura Kauhavan Wisa
1999–2007  Tampereen Isku-Volley (SM-liiga)
2007–2008  Isernia Volley (Italian A2-liiga)
2008–2009  Tampereen Isku-Volley (SM-liiga)
2008–2009  Kuutoset Volley (1-sarja)
Aiheesta muualla

Pelaajakortti maajoukkueessa
Kangasniemi nostohommissa Olympiakarsinnoissa 2008
San Buono

| San Buono |
| --- | --- |

 San Buono
 Koordinaatit: 41°59′N, 14°34′E 
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Nicola Filippone
Pinta-ala:  
 – Kokonaispinta-ala:  25,27 km²
Väkiluku (31.12.2017):  928
 – Väestötiheys:  37 as./km²
Postinumero:  66050
Infobox OKVirheellinen NIMI-arvo: 
San Buono on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 928 ihmistä vuonna 2017. Vuoden 2011 väestönlaskennan mukaan kunnassa oli 1 020 asukasta.
Saarnijärvi

| Saarnijärvi |
| --- | --- |
 Saarnijärveä nähtynä etelästä huhtikuussa 2017.
Valtiot:  Suomi
Maakunnat:  Satakunta
Kunnat:  Rauma
Paikkakunta:  Lappi
Koordinaatit:  61°06′42″N, 21°46′14″E
Vesistöalue ja valuma-alueen tietoja
Päävesistöalue:  Lapinjoen vesistö (33)
Valuma-alue:  Lapinjoen keskiosan alue (33.002)
Laskujoki:  Lapinjoki 
Järvinumero:  33.002.1.006
Mittaustietoja
Pinnankorkeus:  13,6 m 
Rantaviiva:  3,716 km 
Pinta-ala:  59,98 ha  
 fiSaarnijärvi 
Saarnijärvi on Lapissa Raumalla Satakunnassa sijaitseva järvi, joka kuuluu Lapinjoen vesistön Lapinjoen keskiosan alueeseen.
Maantiede

Järven pinta-ala on 60 hehtaaria ja sen pituus on 2,2 kilometriä ja leveys 4,2 kilometriä. Järven luusua sijaitsee järven pohjoisrannalla, josta jatkaa järven läpi virtaava Lapinjoki.
Järven rantaviiva on 3,7 kilometriä pitkä ja ranta on pääosin peltoon tai moreeni- ja kalliopohjaiseen maastoon rajautuvaa kosteikkoa.
Luonto

Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä suutari, joka on istutettu laji.
Historia

Osana Lapinjoen perkausta aleni myös Saarnijärven pinta. Näitä toimenpiteitä varten tehtiin anomus laskea järven vedenpintaa vuonna 1827.
Kulttuuriympäristö

Järven pohjoisrannalla sijaitsee Unescon maailmanperintökohde Sammallahdenmäki.
Rémus Tzincoca

Rémus Pétru Tzincoca (15. syyskuuta 1915 Iași – joulukuu 2012) oli romanialaissyntyinen, Kanadan kansalaisuuden vuonna 1965 saanut säveltäjä, kapellimestari ja pedagogi. Hän opiskeli ensin kotimaassaan ja sitten Pariisin konservatoriossa. Hän teki muun muassa yhteistyötä Georges Enescun kanssa. Vuosina 1959–1977 hän opetti Québecin musiikkikonservatoriossa.
Tzincocan sävellyksiin kuuluu muun muassa kaksi sinfoniaa ja kaksikymmentä yksinlaulua ihmisäänelle ja pianolle.
Roja (elokuva)

| Roja |
| --- | --- |

Ohjaaja:  Mani Ratnam
Käsikirjoittaja:  Mani Ratnam
Tuottaja:  K. Balachander
Säveltäjä:  A. R. Rahman
Kuvaaja:  Santosh Sivan
Leikkaaja:  Suresh Urs
Pääosat:  Arvind Swamy Madhoo
Valmistustiedot
Valmistusmaa:  Intia
Tuotantoyhtiö:  Kavithalayaa Productions
Levittäjä:  Kavithalayaa Productions Pyramid Saimira Netflix
Ensi-ilta:  15. elokuuta 1992
Kesto:  137 min
Alkuperäiskieli:  tamili
Aiheesta muualla
IMDb 
AllMovie
Infobox OKNimi-testi OK: 
Roja (tamiliksi ரோஜா, Rojā; suomeksi ”Ruusu”) on vuoden 1992 intialainen tamilinkielinen romanttinen trilleri, jonka on kirjoittanut ja ohjannut Mani Ratnam. Sen pääosia näyttelevät Arvind Swamy ja Madhoo, joista jälkimmäinen on nimiroolissa. Se seuraa tamilnadulaisesta kylästä kotoisin olevaa yksinkertaista tyttöä, joka yrittää epätoivoisesti löytää miehensä sen jälkeen, kun militantit sieppaavat tämän salaisessa peitetehtävässä Jammussa ja Kashmirissa. Elokuvan teema perustuu hindueepos Mahabharatan Savitrin ja Satyavanin suhteeseen.
Elokuvan voittamiin palkintoihin kuuluivat kolme National Film Awards -palkintoa, mukaan lukien parhaan kansallista integraatiota käsittelevän elokuvan palkinto. Se oli ensimmäinen osa Ratnamin elokuvatrilogiassa Bombayn (1995) ja Dil Sen (1998) lisäksi, jotka kuvaavat ihmissuhteita Intian politiikan taustalla.
Näyttelijät

| 0 | 1 | 2 |
| --- | --- | --- |
|  Arvind Swamy  | … |  Rishi Kumar   |
|  Madhoo  | … |  Roja Kumar   |
|  Nassar  | … |  eversti Rayappa   |
|  Janagaraj  | … |  Achu Maharaj   |
|  Pankaj Kapur  | … |  Liaqat   |
|  Shiva Rindani  | … |  Wasim Khan   |
|  Vaishnavi  | … |  Shenbagam   |
|  C. K. Saraswathi  | … |  yksi kylän vanhimmista   |
|  Vijaya Chandrika  | … |  Rojan äiti   |
|  Sathyapriya  | … |  Rishin äiti   |
|  Vatsala Rajagopal  | … |  Rojan isoäiti   |
|  Sujitha  | … |  Chinna Ponnu   |
|  S. Ve. Venkataraman  | … |  Chandramoorthy   |
|  Nirmala Periyasamy  | … |  uutistenlukija   |
|  Raju Sundaram  | … |  erikoisesiintyminen laulussa ”Rukkumani Rukkumani”   |